ทางยาคุมกำเนิดแผงแรกเมื่อวันจันทร์ที่ 4 ทานตรงเวลา ทานเมื่อเป็นประจำเดือนวันแรกด้วยค่ะ มี พสพ ไม่ได้ป้องกันเมือวันอาทิตย์ที่ 10 ซึ่งขณะมียังมีเลือดออกสีน้ำตาลอยู่ ซึ่งปกติจะมีประจำเดือน 5-6 วัน ซึ่งในฉลากเขาให้มี เพศสุัมพันได้เมื่อทานเกินไป 15 วันแล้ว แบบนี้ต้องทานยาคุมฉุกเฉินกันอีกไหมคะ
สวัสดีค่ะ หากได้เริ่มทานยาคุมกำเนิดแผงแรกในวันแรกที่มีประจำเดือนมา ยาคุมกำเนิดก็จะสามารถออกฤทธิ์ในการป้องกันการตั้งครรภ์ได้ทันที ดังนั้น เมื่อได้มีเพศสัมพันธ์ในวันที่ 10 ก.พ. จึงไม่จำเป็นต้องทานยาคุมฉุกเฉินค่ะ นอกจากนี้ หากประจำเดือนมาวันที่ 4 ก.พ. แล้วได้มีเพศสัมพันธ์วันที่ 10 ก.พ.เท่ากับมีเพศสัมพันธ์ในวันที่ 7 นับตั้งแต่มีประจำเดือนมา ถือว่ายังอยู่ในระยะปลอดภัยด้วยหลังจากนี้ ควรทานยาคุมกำเนิดให้ตรงเวลาในแต่ละวัน และไม่ควรลืมทานยา ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะส่วนการที่ยังมีเลือดสีน้ำตาลออกอยู่ น่าจะเป็นผลจากยาคุมกำเนิดได้ ซึ่งในระยะแรก อาจทำให้มีเลือดออกกะปริดกะปรอยต่อเนื่องได้ โดยเฉพาะยาคุมกำเนิดชนิดที่มีฮอร์โมนต่ำ แต่เมื่อทานต่อเนื่องไปซัก 2-3 แผง อาการเลือดออกกะปริดกะปรอยก็มักจะหายไป